b"\n_START_ARTICLE_\nAls (by)\n_START_SECTION_\nByens historie\n_START_PARAGRAPH_\nFra gammel tid har indbyggerne ern\xc3\xa6ret sig ved landbrug, sm\xc3\xa5fiskeri og handel. Ud af den lokale smedeforretning voksede industrien Jydsk Kn\xc3\xa6- og Plader\xc3\xb8r, siden JKF, op med produktion af udsugning og ventilation. I godt 80 \xc3\xa5r fra 1920 var byen tillige hjemsted for det, der en overgang var omr\xc3\xa5dets st\xc3\xb8rste rutebilvirksomhed med mere end 25 busser i rute: \xc3\x98sthimmerlands Rutebiler, senere Thygesen Busser, stiftet af Laurits Madsen og drevet gennem fire generationer af Knud, Uffe og J\xc3\xb8rn Thygesen._NEWLINE_Als var et af de sidste steder, hvor afholdsbev\xc3\xa6gelsen byggede nyt: S\xc3\xa5 sent som i 1970'erne opf\xc3\xb8rtes en nybygget restauration i Als Havbakker med pragtfuld havudsigt til afl\xc3\xb8sning af et 90-\xc3\xa5rigt afholdshotel. Efter en snes \xc3\xa5rs cafeteriadrift m\xc3\xa5tte man dog give op, og ejendommen er i dag privat._NEWLINE_Omkring \xc3\xa5rhundredeskiftet (1900) blev Als beskrevet s\xc3\xa5ledes:_NEWLINE_Als (1252: Alnes) med Kirke, Pr\xc3\xa6stegd., Skole, Forsamlingshus (opf. 1885), Sparekasse (opr. 29/4 1882; 31/3 1898 var_NEWLINE_Sparernes Tilgodehav. 212,226 Kr., Rentef. 4 pCt., Reservef. 11,989 Kr., Antal af Konti 557), Kro med Badehotel, Andelsmejeri (Ravnborg), Teglv\xc3\xa6rk, Vandv\xc3\xa6rk, M\xc3\xb8lle og Telefonstation."